HEPREALAISIA NÄKÖKULMIA
Salomo, antikristuksen esikuva?
Tällä kertaa puhumme Salomosta.
Moniko teistä ajattelee häntä antikristuksena?
Mietitte nyt, mistä sain tämän ajatuksen.
Tunnetteko tämän aluksen?
Kaikki Tukholmassa tuntevat Vasa-laivan.
Se rakennettiin 400 vuotta sitten.
Tuntuu, että siitä on pitkä aika.
Tooran kirjoittamisesta Salomoon oli 500 vuotta.
Se on pitkä aika.
Kansa tiesi, mitä Tooraan oli kirjoitettu.
Israelilaiset tunsivat oikein hyvin sen määräykset, -
erityisesti asiat, jotka liittyvät kuninkaaseen.
Toorassa on tarkat säädökset, -
millainen kuninkaan pitää olla.
Ennen Salomoa heillä oli ollut kuninkaina Daavid ja Saul.
Katsomme nyt, mitä Toorassa sanotaan kuninkaasta.
5. Mooseksen kirja 17:14-15:ssa Jumala sanoo: -
"Kun tulet siihen maahan, jonka Herra, sinun Jumalasi, -
sinulle antaa, ja otat sen omaksesi ja asetut siihen ja ajattelet: -
'Minä asetan itselleni kuninkaan, niinkuin on kaikilla kansoilla, -
jotka minun ympärilläni asuvat'.
niin aseta itsellesi kuninkaaksi se, jonka Herra, -
sinun Jumalasi, valitsee. Aseta joku veljistäsi kuninkaaksesi; -
älä korota hallitsijaksesi muukalaista miestä, -
joka ei ole sinun veljesi."
Kuinka moni on asunut maassa, jossa johtaja on lain yläpuolella?
Poliitikot tai tuomarit luulevat olevansa lain yläpuolella.
Katsomme, mitä sanotaan jakeissa 18-20.
Jumala sanoo kuninkaasta: -
"Ja kun hän on noussut valtaistuimellensa, -
kirjoituttakoon hän itsellensä kirjaan jäljennöksen tästä laista -
joka on leeviläisten pappien huostassa."
Jumala siis sanoo, ettei kuningas ole lain yläpuolella.
"Ja hän pitäköön sen luonaan ja lukekoon sitä, -
niin kauan kuin elää..."
Kun hän oli kirjoituttanut jäljennöksen Toorasta, -
ei hän voinut heittää sitä syrjään ja tehdä, mitä lystäsi.
"...oppiaksensa pelkäämään Herraa, Jumalaansa, ja noudattamaan -
tarkoin kaikkia tämän lain sanoja ja näitä käskyjä, -
ettei hänen sydämensä ylpistyisi hänen veljiänsä kohtaan ja -
ettei hän poikkeaisi käskyistä..."
Kuningasta koski muun muassa 5. Moos. 17:16:n käsky: -
"Mutta älköön hän hankkiko itselleen paljon hevosia ..."
Katsotaanpa, mitä kuningas Salomo teki.
Salomolla oli 40 000 tallia hevosineen -
ja 12 000 ratsumiestä.
Luulen, että hän hankki paljon hevosia itseään varten.
1. Kun. 10:28-29: -
"Ja hevoset, mitä Salomolla oli, tuotiin Egyptistä...
Egyptistä tuodut vaunut maksoivat kuusisataa hopeasekeliä -
ja hevonen sata viisikymmentä.
Samoin tuotiin niitä heidän välityksellään -
kaikille heettiläisten ja aramilaisten kuninkaille."
Näettekö, mitä tässä lukee.
Salomo oli asekauppias.
Vaunut olivat kuin nykyajan tankkeja.
Hän osti niitä Egyptistä ja möi vihollisille.
Kyse oli rahasta.
5. Moos. 7:1-5: -
"Älä tee liittoa heidän kanssansa äläkä osoita heille armoa.
Älä lankoudu heidän kanssansa; -
älä anna tyttäriäsi heidän pojillensa -
äläkä ota heidän tyttäriänsä pojillesi vaimoiksi."
He eivät saaneet avioitua kanaanilaisten kanssa.
Jakeen 5. lopusta: -
"Vaan tehkää heille näin: kukistakaa heidän alttarinsa, -
murskatkaa heidän patsaansa, hakatkaa maahan -
heidän aserakarsikkonsa -
ja polttakaa tulessa heidän jumalankuvansa."
Israelin piti tuhota kaikki, pakanallisuuteen liittyvä.
Kuninkaan tehtävänä oli tuhota kaikki pakanalliset alttarit.
5. Moos. 17:17: -
"Älköönkä hän ottako itsellensä monta vaimoa, -
ettei hänen sydämensä luopuisi pois..."
He eivät saaneet avioitua muukalaisten kanssa, -
eivätkä ottaa monta juutalaistakaan vaimoa.
Kuitenkin 1. Kun. 11:1-4:ssa sanotaan, -
että kuningas Salomolla oli monta muukalaista vaimoa, -
joita hän rakasti.
Herra oli varoittanut kansoista, joista ei saanut ottaa vaimoa, -
koska nämä kääntäisivät heidän sydämensä -
vieraiden jumalien puoleen.
Jae 1: "Mutta kuningas Salomolla oli paitsi faraon tytärtä -
monta muuta muukalaista vaimoa, joita hän rakasti: mooabilaisia, -
ammonilaisia, edomilaisia..."
Englanninkielinen sana, "cling" tarkoittaa kiinni pitämistä.
Ruotsinkielisessä Raamatussa lukee, että Salomo rakasti heitä.
Heprean sana tarkoittaa, että hän jahtasi naisia.
Naiset eivät tulleet hänen luokseen vaan hän juoksi heidän perässään.
Lopulta naiset käänsivät Salomon sydämen vieraiden jumalien puoleen.
Nehemia 13:25-26:ssa kerrotaan, miten Nebukadnessar -
oli tuhonnut temppelin 500 vuotta Salomon jälkeen -
ja sitä alettiin rakentaa uudelleen.
Silloin jotkut miehet olivat taas alkaneet ottaa -
vierasmaalaisia naisia vaimokseen. Katsotaan, mitä Nehemia teki.
Neh. 13:25: "Silloin minä nuhtelin heitä ja kirosin heidät, -
jopa löin muutamia heistä ja revin heitä parrasta; -
ja minä vannotin heitä Jumalan kautta: 'Älkää antako tyttäriänne -
heidän pojillensa älkääkä ottako heidän tyttäriään -
vaimoiksi pojillenne tai itsellenne.
Eikö Salomo, Israelin kuningas, tehnyt juuri tuollaista syntiä?"
5. Moos. 17:17:ssa kerrotaan myös eräästä asiasta, -
jota kuninkaan ei sallittu tehdä.
"...älköönkä hän kootko itsellensä ylen paljon hopeata ja kultaa."
Mutta mitä lukeekaan 1. Kun. 10:21:ssä?
"Ja kaikki kuningas Salomon juoma-astiat olivat kultaa, -
ja kaikki Libanoninmetsä-talon astiat olivat puhdasta kultaa.
Hopeata ei siellä ollut, eikä sitä ...pidetty minkään arvoisena."
1. Kun 10:27: "Ja kuningas toimitti niin, -
että Jerusalemissa oli hopeata kuin kiviä..."
Kaiken, minkä Jumala oli kieltänyt, Salomo teki.
Otetaan esille 1. Kun. 11:5-11.
Kuinka moni on ollut Jerusalemissa?
Tiedätte Öljymäen kaupungin itäpuolella.
Katsotaan, mitä 1. Kun. 11:5:ssä sanotaan: -
"Niin Salomo lähti seuraamaan Astartea, -
siidonilaisten jumalatarta, ja Milkomia, ammonilais-iljetystä.
Ja Salomo teki sitä, mikä on pahaa Herran silmissä, -
eikä uskollisesti seurannut Herraa niinkuin hänen isänsä Daavid.
Silloin Salomo rakensi Kemokselle, mooabilais-iljetykselle, -
uhrikukkulan sille vuorelle, joka on itään päin Jerusalemista, -
ja samoin Molokille, ammonilais-iljetykselle."
Näettekö tuon metsikön mäen päällä?
Jos olette käyneet Jerusalemissa, näitte mäellä olevan metsikön.
Salomo perusti pakanalliset alttarit tuolle alueelle.
Sanotaan, että se on hyvin pimeä paikka hengellisesti.
Jae 8: "Näin hän teki kaikkien muukalaisten vaimojensa mieliksi, -
jotka suitsuttivat ja uhrasivat jumalilleen."
Jae 9: "Niin Herra vihastui Salomoon, koska -
hänen sydämensä oli kääntynyt pois Herrasta, Israelin Jumalasta, -
joka kahdesti oli ilmestynyt hänelle, -
ja nimenomaan kieltänyt häntä seuraamasta muita jumalia..."
Voitko kuvitella, kaksi kertaa Herra ilmestyy hänelle -
mutta hän kääntyy kuitenkin Jumalaa vastaan.
Mitä tapahtuu 500 vuotta myöhemmin kuningas Joosian aikana?
2. Kun. 23:11-14: -
"Ja hän poisti ne hevoset, jotka Juudan kuninkaat -
olivat auringon kunniaksi asettaneet, siitä, -
mistä mennään Herran temppeliin..."
Jae 13: "Ja ne uhrikukkulat, jotka olivat itään päin Jerusalemista, -
[kuvassa näkemämme kukkula] ja jotka Salomo, Israelin kuningas, -
oli rakentanut Astartelle, siidonilais-iljetykselle, -
ja Kemokselle, Mooabin iljetykselle, ja Milkomille, -
ammonilais-kauhistukselle, ne kuningas saastutti."
Uhrikukkulaa nimitetään tänään Turmiovuoreksi.
koska Salomo turmeli ja saastutti sen.
Tässä sanotaan selvästi, -
että Salomo nuo uhrikukkulat oli rakennuttanut.
Tästä näemme, että nämä vieraat epäjumalat sallittiin -
satojen vuosien ajan Öljymäellä.
Mitä tiedämme epäjumala Molokista?
Miten Molokia kunnioitettiin?
Tiedätte Jumalan Sanasta, että esikoinen kuuluu Herralle.
Mutta paholainen väitti, että esikoiset kuuluvat hänelle.
2. Kun. 23:13:ssa sanotaan, että Salomo oli rakentanut -
vaimojaan varten alttarin Kemokselle.
Myös Salomon oli uhrattava esikoisensa Molokille.
Salomo uhrasi vaimojensa kanssa saamansa esikoispojat Kemokselle.
3. Moos. 18:21: "Älä anna lapsiasi poltettaviksi uhrina Molokille."
Salomo rakensi silti alttarin Molokille.
Jeremia 32:35: -
"Ja he ovat rakentaneet Baalille uhrikukkulat, jotka ovat -
Ben-Hinnomin laaksossa, polttaakseen poikiansa -
ja tyttäriänsä uhrina Molokille, mitä minä en ole käskenyt -
ja mikä ei ole minun mieleeni tullut."
1. Kun. 11:31-33:ssa Jumala puhuu Jerobeamille.
Muistatte kai, että Salomon valtakunta jaettiin -
Jerobeamin ja Rehabeamin kesken.
1. Kun. 11:31: -
"... ja sanoi Jerobeamille: -
'Katso, minä repäisen -
valtakunnan Salomon kädestä ja annan kymmenen sukukuntaa sinulle.
Näin on tapahtuva, koska he ovat hyljänneet minut -
ja kumartaneet Astartea, siidonilaisten jumalatarta, -
ja Kemosta, Mooabin jumalaa, ja Milkomia, ammonilaisten jumalaa, -
eivätkä ole vaeltaneet minun teitäni eivätkä tehneet sitä, -
mikä on oikein minun silmissäni, eivätkä noudattaneet -
minun käskyjäni ja oikeuksiani niinkuin Salomon isä Daavid."
Hesekiel 16:11-21:ssä Jumala sanoo Israelille: -
"Minä koristin sinut koruilla...
Sinusta tuli ylenmäärin kaunis...
Ja sinun maineesi kulki pakanakansoihin..."
Niin tapahtui vain Salomon aikana.
Jae 15: "Mutta sinä luotit kauneuteesi -
ja harjoitit haureutta maineesi nojalla..."
Muutama jae eteenpäin.
Jakeet 20-21: "Sinä otit poikasi ja tyttäresi, -
jotka olit minulle synnyttänyt... -
ja annoit heidät poltettaviksi uhrina..."
Näemme, että kaikki tehtiin Jumalan tahtoa vastaan.
Salomo oli yksi epäjumalan- palveluksen käynnistäjistä.
Tiedättekö paljonko kultaa Salomo sai joka vuosi?
Ehkä jollakin on aavistus siitä?
1. Kun. 10:13-14: -
"Sen kullan paino, mikä yhtenä vuotena tuli Salomolle, -
oli kuusisataa kuusikymmentä kuusi talenttia kultaa."
Eikö olekin mielenkiintoista että luku oli juuri 666?
Jumala oli kieltänyt tekemästä liittoja muukalaisten kanssa.
Salomo solmi liiton kuningas Hiiramin kanssa 1. Kun. 5:12:ssa.
1. Kun. 9:11:ssä kerrotaan, -
että Hiiram auttoi temppelin rakentamisessa.
"...silloin kuningas Salomo antoi Hiiramille -
kaksikymmentä kaupunkia Galilean maakunnasta."
Salomo maksoi vieraalle kuninkaalle antamalla tälle maa-alueen.
Mikä Salomo oli antamaan pois kaksikymmentä kaupunkia -
Jumalan heille antamasta luvatusta maasta?
Kenen antamalla vallalla hän pystyi antamaan pois maata, -
jonka Jumala oli antanut Israelin kansalle?
Se onkin tyypillistä. 1. Kun. 9:12:ssa sanotaan, -
ettei kuningas Hiiram edes halunnut kaupunkeja.
Nykyään on samoin.
Palestiinalaisille yritetään antaa maata, -
eivätkä he edes halua sitä.
Salomo yrittää uhrata maata rauhan puolesta.
Niin tapahtuu myös tänään, muttei pyrkimys tule onnistumaan.
Salomo yritti saada rauhan naapurimaidensa kanssa -
avioitumalla muukalaisten tyttärien kanssa -
ja tekemällä liittoja muiden maiden kanssa.
Hän sai aikaan rauhan, mutta se oli valheellinen rauha.
Niin antikristuskin menettelee.
Katsotaan Luuk. 12:15-20.
Tässä luvussa Jeesus puhuu kuningas Salomosta.
Et ehkä ole huomannut asiaa aiemmin, -
jos et tunne uskon heprealaisia juuria.
Ymmärrät kohta, miksi siinä puhutaan Salomosta.
Jae 15: "Ja hän sanoi heille: 'Katsokaa eteenne ja kavahtakaa -
kaikkea ahneutta, sillä ei ihmisen elämä riipu -
hänen omaisuudestaan, vaikka sitä ylenpalttisesti olisi'.
Ja hän puhui heille vertauksen sanoen: -
'Rikkaan miehen maa kasvoi hyvin. Niin hän mietti mielessään -
ja sanoi: 'Mitä minä teen, kun ei minulla ole, -
mihin viljani kokoaisin?'
Ja hän sanoi: 'Tämän minä teen: minä revin maahan aittani -
ja rakennan suuremmat -
ja kokoan niihin kaiken eloni ja hyvyyteni; -
ja sanon sielulleni: sielu, sinulla on paljon hyvää -
tallessa moneksi vuodeksi...'"
Kuuntele, mitä hän sanoo seuraavaksi: -
"...nauti lepoa, syö, juo ja iloitse'.
Mutta Jumala sanoi hänelle: 'Sinä mieletön, -
tänä yönä sinun sielusi vaaditaan sinulta pois; -
kenelle sitten joutuu se, minkä sinä olet hankkinut?'"
Tiedätte, että Salomo kirjoitti Saarnaajan kirjan.
Katsotaan, mitä hän kirjoitti Saarnaaja 8:15:ssä: -
"Ja minä ylistin iloa; koska ei ihmisellä auringon alla -
ole mitään parempaa kuin syödä ja juoda ja olla iloinen..."
Se on sama lause, jota Jeshua käytti evankeliumeissa.
Jeshua kysyi: "Kenelle sitten joutuu se, minkä olet hankkinut?"
Saarnaaja 2:17-19:ssa Salomo kirjoittaa: -
"Niin minä kyllästyin elämään, sillä minusta oli pahaa se, -
mikä tapahtuu auringon alla, koskapa kaikki on turhuutta -
ja tuulen tavoittelua. Ja minä kyllästyin kaikkeen vaivannäkööni -
jolla olin vaivannut itseäni auringon alla, -
koska minun täytyy se jättää ihmiselle, -
joka tulee minun jälkeeni.
Ja kuka tietää, onko hän viisas vai tyhmä?
Mutta hallitsemaan hän tulee -
kaikkia minun vaivannäköni hedelmiä, -
joiden tähden minä olen vaivannut itseäni -
ja ollut viisas auringon alla."
Jumala antoi käskyjä kuninkaalle, "ettei hänen sydämensä ylpistyisi".
Kuninkaan sydän ei saa olla ylpeä.
Mutta Salomo sanoo Saarnaaja 1:16:ssa: -
"Minä puhuin sydämessäni näin: Minä olen hankkinut suuren viisauden -
ja sitä yhä lisännyt, jopa yli kaikkien, -
jotka ovat ennen minua Jerusalemissa hallinneet..."
Toisin sanoen: "Olen viisaampi kuin isäni Daavid tai kukaan muu."
Jeesus puhuu rikkaasta miehestä Luukas 12:27:ssä: -
"Katselkaa kukkia, kuinka ne kasvavat, eivät ne työtä tee -
eivätkä kehrää. Kuitenkin minä sanon teille; ei Salomo -
kaikessa loistossansa ollut niin vaatetettu kuin yksi niistä.
Koko kertomus käsittelee Salomoa.
Ihmiset, jotka ovat täynnä itseään, puhuvat koko ajan itsestään.
Saarnaajan toisessa luvussa miltei jokainen jae alkaa sanalla "minä".
Näin se alkaa Saarn. 2:4:ssa: -
"Minä tein suuria töitä: rakensin itselleni taloja, -
istutin itselleni viinitarhoja."
Jae 5: "Minä laitoin itselleni puutarhoja ja puistoja -
ja istutin niihin kaikkinaisia hedelmäpuita."
Jae 6: "Minä tein itselleni vesilammikoita..."
Jae 7: "Minä ostin orjia ja orjattaria, -
ja kotona syntyneitäkin minulla oli; myös oli minulla karjaa, -
raavaita ja lampaita, paljon enemmän kuin kenelläkään niistä, -
jotka olivat olleet ennen minua Jerusalemissa."
Jae 8: "Minä kokosin itselleni myöskin hopeata ja kultaa -
ja kuninkaitten ja maakuntien aarteita -
ja hankin itselleni laulajia ja laulajattaria -
ja ihmislasten iloja, vaimon, jopa vaimoja."
Jae 9: "Minä tulin suureksi ja yhä suuremmaksi, -
yli kaikkien, jotka olivat olleet ennen minua..."
Jae 10: "Enkä minä pidättänyt silmiäni mistään, mitä ne pyysivät,
enkä kieltänyt sydämeltäni mitään iloa, sillä minun sydämeni -
iloitsi kaikesta vaivannäöstäni, ja se oli minun osani -
kaikesta vaivannäöstäni."
Jae 11: "Mutta kun minä käänsin huomioni kaikkiin töihin, -
joita minun käteni olivat tehneet, ja vaivannäköön, -
jolla olin vaivannut itseäni... katso: se oli kaikki turhuutta..."
Jae 12: "Kun minä käännyin katsomaan viisautta -
ja mielettömyyttä ja tyhmyyttä...
niin minä näin, -
että viisaus on hyödyllisempi tyhmyyttä..."
15: "Ja minä sanoin sydämessäni: Se, mikä kohtaa tyhmää, -
kohtaa minuakin; miksi olen sitten niin tuiki viisaaksi tullut?
Ja minä sanoin sydämessäni: Tämäkin on turhuutta."
Eikö hänen sydämensä tunnukin ylpistyneen?
Oletko tehnyt töitä johtajalle, joka sai kunnian työstäsi?
En usko, että Salomo istutti yhtään puuta.
Hänen palvelijansa tekivät työt, mutta hän väitti ne tehneensä itse.
Katsotaan 1. Aikak. 28:11-13: -
Tässä puhuu Daavid, joka antoi Salomolle suunnitelman temppelistä.
1. Aikak. 28:11: "Senjälkeen Daavid antoi pojallensa Salomolle -
temppelin eteisen, sen rakennusten, varastohuoneiden, yläsalien, -
sisähuoneiden ja armoistuimen huoneen mallin", -
jotka hän oli saanut Pyhältä Hengeltä.
Jae 12: "...sekä määräykset kaikesta, -
mitä hänellä oli mielessään..."
1. Aikak. 29:1-2: -
"Sitten kuningas Daavid sanoi koko seurakunnalle: 'Minun poikani -
Salomo, ainoa Jumalan valittu, on nuori ja hento, ja työ on suuri, -
sillä tämä linna ei ole aiottu ihmiselle, vaan Herralle Jumalalle.
Sentähden minä olen kaikin voimin hankkinut Jumalani -
temppeliä varten kultaa kulta- esineihin, hopeata hopeaesineihin,-
vaskea vaskiesineihin, rautaa rautaesineihin ja -
puuta puuesineihin, onykskiviä ja muita jalokiviä..."
Daavid oli hankkinut valmiiksi materiaalit temppeliä varten.
Otetaan esille 1. Aik. 29:16-19.
Salomo korosti omaa osuuttaan, -
vaikka kaikki annettiin hänelle valmiina.
Mutta Daavid sanoo 1. Aik. 29:16:ssa: -
"Herra, meidän Jumalamme, kaikki tämä runsaus, -
jonka me olemme hankkineet rakentaaksemme temppelin sinulle, -
sinun pyhälle nimellesi, on sinun kädestäsi, -
ja sinun on kaikki tyynni."
Daavid hankki kaiken Salomolle valmiiksi.
1. Kun. 5:12:ssa näemme, -
kuinka Salomo teki liiton kuningas Hiiramin kanssa.
Jae 13: "Ja kuningas Salomo otti verotyöläisiä koko Israelista, -
ja verotyöläisiä oli kolmekymmentä tuhatta miestä."
Daavid ystävineen hankki periaatteessa materiaalit.
Salomolla oli 30 000 juutalaista rakentamassa.
Rakensiko siis Salomo temppelin vai rakensivatko sen työmiehet?
2. Aikak. 6:1-2:ssa temppeli vihitään.
"Silloin Salomo sanoi: 'Herra on sanonut tahtovansa asua pimeässä.
Mutta minä olen rakentanut huoneen sinulle asunnoksi, -
asuinsijan, asuaksesi siinä iäti.'"
Jae 18: "Mutta asuuko todella Jumala maan päällä ihmisten seassa?
Katso, taivaisiin ja taivasten taivaisiin sinä et mahdu; -
kuinka sitten tähän temppeliin, jonka minä olen rakentanut!"
Salomo otti kunnian temppelin rakentamisesta itselleen.
Saarnaajassa hän sanoo, että kaikki minkä hän rakensi, oli turhuutta.
Katsomme Psalmia 127:1: -
Siinä ovat Daavidin ohjeet Salomolle.
Daavid sanoo pojalleen: "Jos Herra ei huonetta rakenna, -
niin sen rakentajat turhaan vaivaa näkevät."
Temppelin rakentamisesta tuli Salomolle turhuus, -
koska hän otti siitä kunnian itselleen.
Seuraava asia ei ole muistiinpanoissani.
Ehkä muistatte tämän kertomuksen.
Temppelin vihkimisen aikaan Salomo uhrasi niin monta eläintä, -
ettei kaikkia eläimiä voitu uhrata temppelissä, -
vaan ne piti uhrata muualla.
Mukana oli kymmeniätuhansia eläimiä.
Kuinka moni nainen haluaisi, että joku häävieras -
olisi kauniimmin pukeutunut kuin hän itse morsiamena?
Tässä oli kyse Jumalan huoneen, temppelin, vihkimisestä.
Salomo uhrasi Herralle niin loisteliaasti, -
ettei temppelin alttari enää kelvannut.
Se ei kelvannut Salomolle, koska se oli aivan liian mitätöntä.
Tällainen oli temppelin vihkiminen.
Mitä kansa ajatteli Salomon hallitsemistavasta?
Katsomme sitä 1. Kun. 12:sta.
Tässä Salomon poika Rehabeam kysyy neuvoa neuvonantajilta -
Salomon kuoleman jälkeen.
1. Kun. 12:9: "Hän kysyi heiltä: 'Kuinka te neuvotte meitä -
vastaamaan tälle kansalle, joka on puhunut minulle sanoen: -
'Huojenna se ies, jonka sinun isäsi on pannut meidän niskaamme'?"
Kansa oli kokenut Salomon ikeen raskaana.
Jae 10: "Niin nuoret miehet, jotka olivat kasvaneet hänen kanssaan, -
vastasivat hänelle sanoen 'Sano näin tälle kansalle, -
joka on puhunut sinulle sanoen: -
'Sinun isäsi teki meidän ikeemme raskaaksi, -
mutta huojenna sinä sitä meiltä' -
puhu heille näin: -
'Minun pikkusormeni on paksumpi kuin minun isäni lantio.
Jos siis isäni on sälyttänyt teidän selkäänne raskaan ikeen, -
niin minä teen teidän ikeenne vielä raskaammaksi; -
jos isäni on kurittanut teitä raipoilla, -
niin minä kuritan teitä piikkiruoskilla.'"
Daavid hankki Salomolle kaiken temppelin rakentamista varten.
Kuitenkin 1. Kun. 6:1:ssä sanotaan: -
"Neljäntenäsadantena kahdeksantena- kymmenentenä vuotena siitä, -
kun israelilaiset olivat lähteneet Egyptin maasta, -
neljäntenä vuotena siitä, -
kun Salomo oli tullut Israelin kuninkaaksi, -
alkoi hän siiv-kuussa, joka on toinen kuukausi, -
rakentaa temppeliä Herralle."
Kului neljä vuotta, ennen kuin Salomo alkoi rakentaa temppeliä, -
vaikka materiaalit olivat valmiina.
Katsotaanpa, mikä häntä pidätteli.
1. Kun. 6:37-38: -
"Neljäntenä vuotena, siiv-kuussa, laskettiin -
Herran temppelin perustus. Ja yhdentenätoista vuotena, -
buul-kuussa, joka on kahdeksas kuukausi, temppeli oli kokonaan -
ja kaikkineen valmis. Hän rakensi sitä seitsemän vuotta."
Silti 1. Kun. 7:1:ssä sanotaan: -
"Salomo rakensi omaa linnaansa kolmetoista vuotta, -
mutta Herran temppeliä hän rakensi seitsemän vuotta."
Numero kolmetoista kuvaa kapinallisuutta.
Neljä vuotta kului, ennen kuin hän aloitti temppelin rakentamisen, -
koska hänen aikansa meni oman talon rakentamisessa.
1. Kun. 7:2: -
"Hän rakensi Libanoninmetsä-talon..."
Ketä varten se oli?
Jae 8: "...Salomo teki myöskin faraon tyttärelle, -
jonka hän oli nainut, palatsin, samanlaisen kuin sali."
Salomo ei ehtinyt aloittaa heti temppelin rakentamista, -
koska hän rakensi talon itselleen, faraon tyttärelle -
ja Libanoninmetsä-talon.
Salomo ei käyttänyt viisauttaan kovin viisaasti.
Jatkan evankeliumin tekstillä, jota et ole liittänyt Salomoon, -
mutta se kertoo loput tarinasta.
Matteus 5:18:ssa Jeshua sanoi: -
"Sillä totisesti minä sanon teille: kunnes taivas ja maa katoavat, -
ei laista katoa pieninkään kirjain, ei ainoakaan piirto, -
ennenkuin kaikki on tapahtunut."
Tiesitkö, että siinä viitataan kuningas Salomoon?
Kuulijat tiesivät, että Jeesus puhui kuningas Salomosta.
Kerron nyt, miksi.
Juutalaiset kertoivat tuolloin mielellään tarinoita.
Muistatte, että kuninkaan piti kirjoittaa Toora kirjakääröön?
5. Mooseksen kirjassa kielletään useampien vaimojen ottaminen.
Salomo kopioi tätä ruudulla näkyvää sanaa, -
joka alkaa "jod"-kirjaimella, pienellä piirrolla, -
jotka nekään eivät katoa.
Sana merkitsee, ettei hän saa ottaa monta vaimoa.
Kerrotaan, että Salomon kirjoittaessa sanaa -
hän poisti "jod"-kirjaimen.
Ilman "jodia" sana tarkoittaa, ettei hän ottanut monta vaimoa.
Salomo muutti verbin aikamuotoa.
Raamatussa luki: "Sinä et saa tehdä näin."
Nyt siinä luki: "Vaikka hän oli ottanut monta vaimoa, -
hänen sydämensä ei joudu harhaan."
Kirjoituksissa sanotaan: "Sinä et saa ottaa monta vaimoa itsellesi."
Sen sijaan hän ajatteli olevansa niin viisas, -
että voisi tehdä niin luopumatta uskosta.
Hän sanoo: "Olen niin viisas, että voin ottaa monta vaimoa, -
ilman, että minut johdetaan harhaan."
On olemassa toinenkin mielenkiintoinen kertomus.
Salomo mietiskeli, miksi hän ei saisi ottaa monta vaimoa.
Jos käsky on siksi, ettei minun sydäntäni viedä harhaan, -
niin katson kyllä, ettei niin käy.
Hän käänsi asian niin, että jos hän pitää huolen siitä, -
ettei hänen sydämensä eksy, silloin hän voi ottaa monta vaimoa.
Hän ajatteli, että jos ymmärtää käskyn periaatteen, -
hänen ei tarvitse noudattaa sitä kirjaimellisesti.
"Koska ymmärrän todella, mitä Toora tarkoittaa, -
minun ei tarvitse tehdä sen mukaan."
Laitoin "jod"-kirjaimen takaisin paikalleen.
Kertomus jatkuu niin, -
että kun Salomo otti "jodin" pois, se meni ylös taivaaseen.
"Jod"-kirjain heittäytyi kasvoilleen Jumalan eteen -
ja sanoi: "Maailmankaikkeuden Mestari, etkö sanonutkin, -
ettei laista katoaisi pieninkään kirjain?
Salomo on nyt poistanut laista kirjaimen.
Ehkä hän poistaa sieltä lisää kirjaimia, -
kunnes Tooraan ei jää jäljelle mitään."
Jumala vastasi: -
"Salomo ja tuhat samankaltaista kuolee, -
mutta laista ei yksikään piirto katoa."
Juutalaiset tuntevat tämän kertomuksen.
Kun Herra puhui siitä, he tiesivät, että hän tarkoitti Salomoa.
On mieletöntä uskoa, -
että armo antaisi meille erivapauden -
olla noudattamatta Jumalan käskyjä.
Olemmeko antaneet itsellemme erivapauden Jumalan laista?
Korotammeko itsemme Israelin kuninkaiden yläpuolelle -
ja jopa Jeshuan itsensä yläpuolelle, -
joka ei koskaan rikkonut lakia?
1. Kun. 11:4:ssä sanotaan: -
"Ja kun Salomo vanheni, taivuttivat hänen vaimonsa -
hänen sydämensä seuraamaan muita jumalia..."
Kertomus jatkuu, -
että kuningas Salomon olisi ollut parempi pestä viemäreitä, -
kuin jättää tällainen tarina itsestään jälkeensä.
Joidenkin ihmisten teologiassa -
Toorasta on pyyhitty pois kokonaisia lauseita ja lukuja, -
koska luullaan olevansa viisaampia kuin Toora.
Pidämme usein esimerkkinämme kuningas Salomoa -
mieluummin kuin kuningas Jeshuaa.
Jos niin on, on parempi, että puhdistamme viemäreitä -
kuin leikimme teologia. Aamen.
KOKO KONFERENSSI JA MUUTA MATERIAALIA: www.ElShaddai.se
Kerron lopuksi vielä yhden ajatuksen.
Kerron vielä ruotsin sanasta "oj", joka on suomeksi "oi".
Tiedättekö, mitä sana "oi" tarkoittaa hepreassa?
Se tarkoittaa suurta pettymystä tai surua, -
murtunutta sydän, suurta tuskaa.
Muistatte Jes. 53:sta, että Jeshua oli surujen mies.
Sana "illem" -
koostuu heprean kirjaimista "alef", "lamed" ja "mem".
Jes. 53:ssa sanotaan, että Jeesus oli ääneti eikä suutansa avannut.
Hän oli kuin mykkä.
Se on hepreaksi "illem".
Jos "illem" sanan keskelle lisätään sana "oi", -
saadaan Elohim, joka on Jumalan nimi.
Jumala on hiljaa tuskassaan.
Elohim on kärsivä palvelija, joka pitää kaiken murheen sisällään.
Sitä Jumalaa me palvelemme. Aamen. Kiitos!
Suomennos: Anneli Olin